Document ID: /roh_data/filtered/fineweb-2-filterrobots_roh.jsonl.gz/8361

Il provediment d'aua Tenna saja periclità pervia da las activitads erosivas dal Tällibach, il letg da l'aual sa sbassa, scriva la Chanzlia chantunala. Tras quai possia vegnir a la glisch e possia vegnir destruì il conduct d'aua che traversa il Tällibach sutterranamain. Ultra da quai periclitescha l'erosiun laterala dal Tällibach il territori da funtaunas e las tschiffadas d'aua.
Sin basa da questas circumstanzas ha la vischnanca da Val Stussavgia incumbensà l'Uffizi da guaud e privels da la natira d'examinar e d'elavurar mesiras tecnicas per reducir la situaziun da privel.
Il territori vegn segirà cun construir uschenumnadas traversalas, quai èn craps a travers en il letg dal Tällibach.
Tenor la legislaziun forestala federala e chantunala ston ils chantuns segirar ils territoris, nua che la protecziun d'umans e da valurs materialas considerablas pretenda quai.
RR novitads 11:00